Video: Onnie se fiets-plan vir rooimier-leerders maak opslae | Maroela Media
Video: Onnie se fiets-plan vir rooimier-leerders maak opslae
Die fietse wat onder die leerders se tafels installeer is (Foto: Distractify)
'n Wiskundeonderwyseres van Wake County in die VSA se flink idee om te keer dat leerders tydens klastyd vroetel en nie aandag gee nie, het soos 'n veldbrand op sosiale media versprei.
Bethany Lamberth het aan die webwerf Distractify vertel sy het 'n privaat skenker oortuig om 'n klomp fietsrymasjiene aan die skool te skenk. Dié masjiene is toe onder die kinders se tafels geïnstalleer.
Sy meen dié masjiene help kinders om beter op die klaswerk te konsentreer omdat hulle dan nie met ander dinge vroetel nie.
"Voorheen het die kinders heeltyd op hulle lessenaars trom geslaan, met ander kinders gepraat of konstant aan hulle gevat, en nou doen hulle dit nie meer nie omdat hulle voete beweging kry.
"Die kinders se werksgehalte het in 'n kort tyd drasties verbeter en daar is ook 'n groot afname in die hoeveelheid werk wat nie gedoen word nie," het sy vertel.
Dié masjiene hou ook talle gesondheidsvoordele vir die kinders in. "Dit gee my die geleentheid om te oefen terwyl ek beter kan fokus. Ek het een oggend voor 10:00 meer as 5,5 myl (8,8 km) met die fiets getrap. Ek is 'n baie energieke persoon, en dié fiets verbrand heelwat daarvan sodat ek beter kan fokus," het 'n leerder gesê.
Só werk déjà-vu, meen navorsers
Gebrek aan kennis 'n ernstige bedreiging ten opsigte van kinderkanker
Bakgat idee !!!! Die kinders kry nou sommer oefening !!!
Koppel die fietse aan 'n dinamo, dan wek jy sommer krag vir die klaskamer op?
Only in America ….. in SA sal dit nie werk nie – daardie fietse sal nie 5 min. in die klaskamer wees nie of dit is gesteel …. of andersyds sal die leerders kla dit maak inbreuk op hul menseregte omdat dit hul reg is om te sit en vroetel en in die klaskamer te praat.